Mark Gjonaj, shqiptaro-amerikani i parë në post të lartë politik
Komuniteti i Bronksit përshëndet me ceremoni suksesin politik të zotit Gjonaj
Të dielën që kaloi, në Bronks të Nju Jorkut u bë ceremonia e betimit të shqiptaro-amerikanit Mark Gjonaj, i cili në muajin nëntor u zgjodh anëtar i asamblesë së shtetit Nju Jork. Biznesmeni Mark Gjonaj është shqiptari i parë që zgjidhet në një post politik të këtij niveli në Shtetet e Bashkuara. Kur Mark Gjonaj bashkë me familjen hyri në sallën e ceremonisë të mbushur plot me njerëz, duartrokitjet nuk përmbaheshin. Ishin brohoritje për një ëndërr amerikane të bërë realitet. Mark Gjonaj është lindur në Bronks dhe ka jetuar këtu gjithë jetën, por familja e tij ka ardhur në Amerikë nga Ulqini. Pas një beteje të vështirë zgjedhore, së cilës zoti Gjonaj i hynte për herë të parë, ai mundi të zgjidhet në Asamblenë e shtetit të Nju Jorkut me 150 anëtarë. Mark Gjonaj përfaqëson në asamble distriktin 80, ku jeton një numër i madh shqiptarësh. Ai i kupton ëndrrat e imigrantëve dhe shpresat e tyre. thotë zoti Gjonaj. Biznese të vogla këtu në Bronks, si kjo piceri e menaxhuar nga Zef Vorfi, shpresojnë të përfitojnë. thotë pronari i restorantit, i cili ka ardhur këtu nga Mirdita. James Vacca anëtar i Këshillit të qytetit të Nju Jorkut, mendon se Mark Gjonaj nuk është me rëndësi vetëm për shqiptarët si komunitet: thotë zoti Vacca. Amerikanët i marrin seriozisht ceremoni të tilla ku komuniteti nderon njeriun që do t’a përfaqësojë në kryeqytetin e shtetit Nju Jork, Albany. Këtu kanë ardhur thuajse të gjithë përfaqësuesit e zgjedhur të Bronksit, në të gjitha nivelet. Fjalimet e tyre janë të gjata. Megjithatë, ato ndiqen me shumë vemendje nga njerëzit që mbushin sallën, mes të cilëve një pjesë e mirë janë shqiptarë. Njerëzit kanë sakrifikuar pasditen e së dielës për të shprehur edhe një herë mbështetjen ndaj njeriut të tyre, Mark Gjonaj. Nga Uashingtoni kanë ardhur ambasadori i Shqipërisë, Gilbert Galanxhi dhe ambasadori i Kosovës, Akan Ismaili. Ata kanë sjellë për Mark Gjonajn mesazhe urimi nga qeveritë e tyre. Eliot Engel është ligjvënës nga Nju Jorku në Kongresin amerikan. Distrikti që ai përfaqëson, përfshin pjesë të Bronksit. Ai tha: Charles Schumer, njëri ndër dy senatorët me të cilët përfaqësohet shteti i Nju Jorkut në Kongresin amerikan, ka njohje personale me zotin Gjonaj. tha senatori i njohur. Kulmi i ceremonive arriti kur Mark Gjonaj, në prani të familjes bëri betimin. Hajdar Bajraktari, biznesmen në Bronks, mik i hershëm me Mark Gjonajn, ka shpresë se ky shembull do të pasohet me të tjerë në komunitetin shqiptar. Mark Gjonaj do të shkëputet tani nga punët e biznesit privat, i cili gjithsesi do të mbetet brenda familjes. Tani e presin detyra të mëdha: